pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-'รัฐมนตรีสุชาติ' ห่วงใยครอบครัว กรณีล่าม สนร.ริยาด เสียชีวิตจากปอดติดเชื้อ ขอพระราชทานดินฝังศพประกอบพิธีทางศาสนา
วันศุกร์ที่ 18 กันยายน 2563
'รัฐมนตรีสุชาติ' ห่วงใยครอบครัว กรณีล่าม สนร.ริยาด เสียชีวิตจากปอดติดเชื้อ ขอพระราชทานดินฝังศพประกอบพิธีทางศาสนา
รมว.แรงงานแสดงความเสียใจและห่วงใยครอบครัวกรณีการเสียชีวิตของนายหมัด มะมิน ล่ามประจําสํานักงานแรงงานในประเทศซาอุดิอาระเบีย (กรุงริยาด) เนื่องจากปอดติดเชื้อจากแบคทีเรียที่ดื้อยา และเสียชีวิตเมื่อเวลา 12.00 น.ที่ผ่านมาขณะพักรักษาตัวที่โรงพยาบาลราชวิถี
เมื่อวันที่ 18 กันยายน 2563 นายสุชาติ ชมกลิ่น รัฐมนตรีว่าการกระทรวงแรงงาน กล่าวแสดงความเสียใจต่อครอบครัวกรณีการเสียชีวิตของนายหมัด มะมิน ล่ามประจําสํานักงานแรงงานซาอุดิอาระเบีย เนื่องจากปอดติดเชื้อจากแบคทีเรียที่ดื้อยา ซึ่งก่อนหน้านี้เคยติดเชื้อโควิด -19 เพราะไปช่วยคนงานกลับประเทศ แต่รักษาจนหายแล้ว มีเพียงอาการจากระบบทางเดินหายใจ โดยได้กลับมารักษาตัวที่โรงพยาบาลราชวิถี เมื่อวันที่ 2 กันยายนทีผ่านมา และเสียชีวิตวันนี้ (18 ก.ย.63) เวลา 12.00 น. ที่โรงพยาบาลราชวิถี โดยญาติจะนําศพไปทําพิธีตามศาสนาอิสลาม ในวันพรุ่งนี้ ณ อ.บางน้ําเปรี้ยว จ.ฉะเชิงเทรา ในส่วนของกระทรวงแรงงานได้ดําเนินการขอดินพระราชทานจากสํานักพระราชวังเพื่อนําไปให้ญาติประกอบพิธีฝังศพตามศาสนาอิสลามต่อไป
สําหรับนายหมัด มะมิน มีอายุ 54 ปี อยู่บ้านเลขที่ 17/1 หมู่ที่ 13 ตําบาลดอนเกาะกา อําเภอบางน้ําเปรี้ยว จังหวัดฉะเชิงเทรา สําเร็จการศึกษาสาขาศาสนศาสตร์ จากมหาวิทยาลัยอัล - อัชฮัร กรุงไคโร ประเทศอียิปต์ นายหมัดฯ สมรสกับนางอนุรักษ์ มะมิน มีบุตรด้วยกัน 2 คน ได้แก่ นายไรย์ฮาน มะมิน อายุ 17 ปี และนายไซย์ฟาน มะมินอายุ 14 ปี
นายหมัดฯ มีประสบการณ์ทํางานเคยเป็นอาจารย์สอนวิชาภาษาอาหรับในโรงเรียนอิสลาม บูรณศาสน์ แขวงคลองสิบ เขตหนองจอก กรุงเทพมหานคร เป็นระยะเวลากว่า 10 ปี ต่อมาในปี พ.ศ. 2540 ได้เข้าบรรจุในตําแหน่งล่ามประจําสํานักงานที่ปรึกษาการประชาสัมพันธ์ ณ กรุงริยาด ประเทศซาอุดีอาระเบีย ได้เข้าทํางานในตําแหน่งล่ามประจําสํานักงานแรงงานในประเทศซาอุดีอาระเบีย (กรุงริยาด) ตั้งแต่ปี พ.ศ. 2541 ในอัตราลูกจ้างชั่วคราวในต่างประเทศ สามารถสื่อสารภาษาอาหรับและภาษาอังกฤษ ได้ในระดับดี มีหน้าที่หลักในการประสานงานกับหน่วยงานราชการของซาอุดีอาระเบีย บาห์เรน เลบานอน คูเวต และลิเบีย ในการติดตามสิทธิประโยชน์ของแรงงานไทยที่เดินทางเข้าไปทํางานในประเทศซาอุดีอาระเบีย อาทิ การติดตามค่าจ้างค้างจ่าย การติดตามเงินประกันสังคมซาอุดีอาระเบีย (GOSI) การประสานงานให้กับแรงงานไทยที่ประสงค์เดินทางกลับประเทศไทย โดยนายหมัดได้ปฏิบัติงานอยู่ในสํานักงานแรงงานฯ มากว่า 22 ปี มีผลงานได้ช่วยแรงงานไทยทั้งใน ซาอุดีอาระเบีย คูเวต บาห์เรน เลบานอน มามากมาย โดยได้ออกไปทํางานเพื่อช่วยให้คนไทยที่เจ็บป่วยได้เดินทางกลับบ้าน และได้ดําเนินการจนสําเร็จลุล่วง จนทําให้ตัวเองต้องล้มป่วยจากปอดติดเชื้อจากแบคทีเรียที่ดื้อยา และเสียชีวิตในเวลาต่อมาขณะที่กลับมารักษาตัวที่ประเทศไทย
รัฐบาลไทย-ข่าวทำเนียบรัฐบาล-ทส.ร่วมงานสถาปนากรมป่าไม้ สานต่อ 5 ภารกิจสู่ปีที่ 125
วันศุกร์ที่ 18 กันยายน 2563
ทส.ร่วมงานสถาปนากรมป่าไม้ สานต่อ 5 ภารกิจสู่ปีที่ 125
ทส.ร่วมงานสถาปนากรมป่าไม้ สานต่อ 5 ภารกิจสู่ปีที่ 125
ทส.ร่วมงานสถาปนากรมป่าไม้ สานต่อ 5 ภารกิจสู่ปีที่ 125
วันนี้ (18 ก.ย. 63) นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วย นายธเนศพล ธนบุณยวัฒน์ เลขานุการรัฐมนตรีว่าการกระทรวงทรัพยากรธรรมชาติและสิ่งแวดล้อม คณะผู้บริหาร ทส. ข้าราชการ และพนักงานกรมป่าไม้ ร่วมกันทําพิธีถวายเครื่องราชสักการะพระบรมราชานุสาวรีย์พระบาทสมเด็จพระจุลจอมเกล้าเจ้าอยู่หัวฯ รัชกาลที่ 5 และวางพวงมาลา ณ อนุสาวรีย์วีรชนป่าไม้ เพื่อรําลึกถึงคุณความดีของบรรพชนและวีรชนป่าไม้ เนื่องในโอกาสครบรอบ 124 ปี วันสถาปนากรมป่าไม้ ประกาศสานต่อ 5 ภารกิจ ก้าวสู่ปีที่ 125 เดินหน้าพัฒนาระบบปฏิบัติการ “พิทักษ์ไพร” ใช้เทคโนโลยีดาวเทียมไล่ต้อนแก๊งรุกป่า ส่งเสริมปลูกไม้มีค่า ขยายผลป่าชุมชน 15,000 แห่ง เร่งจัดสรรที่ดิน 5 ลุ่มน้ํา และเพิ่มพื้นที่สีเขียวให้ประเทศ รวมถึงขับเคลื่อนภารกิจเร่งด่วนช่วยคนไทยสู้ภัย “โควิด-19” ลุยจ้างงาน 30,000 อัตรา ทั่วประเทศ
นายธเนศพล ธนบุณยวัฒน์ ได้เป็นประธานในพิธีมอบโล่รางวัล เกียรติบัตร หนังสือชมเชยแก่ผู้ช่วยเหลือกรมป่าไม้ และรางวัลอื่นๆ พร้อมกล่าวถึงแนวทางการดําเนินงานของกรมป่าไม้ซึ่งเป็นหน่วยงานหลักของประเทศในการดูแลทรัพยากรป่าไม้มาตั้งแต่อดีตถึงปัจจุบัน โดยได้พัฒนาและปรับปรุงแนวทางการดําเนินงานที่มุ่งเน้นการสร้างความสมดุลระหว่างการอนุรักษ์และพัฒนาให้เกิดประโยชน์สูงสุดกับประเทศชาติด้วยการสร้างเครือข่าย และเปิดโอกาสให้ประชาชนเข้ามามีส่วนร่วมในการดูแลรักษาป่าไม้ในท้องถิ่นมากขึ้น ซึ่งการแก้ไขปัญหาดังกล่าวจําเป็นต้องดําเนินการด้วยความรอบคอบให้เจ้าหน้าที่ทุกฝ่ายพิจารณาแนวทางการแก้ไขปัญหาร่วมกัน เพื่อไม่ให้ประชาชนเดือดร้อนและถูกเพิกถอนสิทธิในการอยู่อาศัยและการทํากินในพื้นที่เดิม และไม่ส่งผลกระทบด้านสิ่งแวดล้อม อยู่ภายใต้มาตรการอนุรักษ์ดิน น้ํา และป่าไม้ ควบคู่กับการบังคับใช้กฎหมายอย่างเด็ดขาดสําหรับนายทุนและกลุ่มชนที่บุกรุกพื้นที่ป่าไม้
รัฐบาลไทย-ข่าวทำเนียบรัฐบาล-“ดีอีเอส” จัดอบรมวิทยุคมนาคมระบบ DTRS ตามแผนเตรียมพร้อมแห่งชาติ รับมือความเสี่ยงภัยคุกคามด้านต่างๆ ที่ประเทศต้องเผชิญ
วันศุกร์ที่ 25 กันยายน 2563
“ดีอีเอส” จัดอบรมวิทยุคมนาคมระบบ DTRS ตามแผนเตรียมพร้อมแห่งชาติ รับมือความเสี่ยงภัยคุกคามด้านต่างๆ ที่ประเทศต้องเผชิญ
“ดีอีเอส” จัดอบรมวิทยุคมนาคมระบบ DTRS ตามแผนเตรียมพร้อมแห่งชาติ รับมือความเสี่ยงภัยคุกคามด้านต่างๆ ที่ประเทศต้องเผชิญ
เมื่อวันที่ 25 กันยายน 2563 นายภูเวียง ประคํามินทร์ รองปลัดกระทรวงดิจิทัลเพื่อเศรษฐกิจและสังคม ดีอีเอส เป็นประธานกล่าวเปิดการฝึกอบรมการใช้งานวิทยุคมนาคมระบบ Digital Trunked Radio System (DTRS) ในรูปแบบ Video Conference ให้แก่พนักงานเจ้าหน้าที่ส่วนงานระบบการสื่อสารในสังกัดกระทรวงฯ ณ ห้องประชุม 801 ชั้น 8 สํานักงานปลัดกระทรวงดิจิทัลเพื่อเศรษฐกิจและสังคม ซึ่งการอบรมครั้งนี้ เพื่อพัฒนาศักยภาพระบบการสื่อสาร ภายใต้แผนเตรียมพร้อมแห่งชาติ (พ.ศ. 2560 – 2564) ตามยุทธศาสตร์ชาติ (พ.ศ.2561 - 2580) โดยให้ความสําคัญกับ ปัญหา ผลกระทบ และแนวโน้มของภัยคุกคามที่เชื่อมโยงกรอบความร่วมมือระหว่างประเทศและเกี่ยวข้องกับระบบการเตรียมพร้อมแห่งชาติ โดยแบ่งออกเป็น 3 ด้านหลัก คือ 1. ด้านสาธารณภัย โดยสถานการณ์การเปลี่ยนแปลงสภาพภูมิอากาศ (Climate Change) 2. ด้านภัยที่เกิดจากการสู้รบ และ 3. ด้านวิกฤตการณ์ความมั่นคงกระทรวงฯ จึงพัฒนาระบบการสื่อสารกลางของประเทศ ทั้งระบบการสื่อสารหลักและสื่อสารสํารองให้สามารถใช้ได้ในทุกสถานการณ์ อย่างทันท่วงที โดยเฉพาะสําหรับผู้บริหารประเทศและหัวหน้าหน่วยงานระดับส่วนกลาง ส่วนภูมิภาค และส่วนท้องถิ่น ในการประสานสั่งการได้ ตามยุทธศาสตร์การเตรียมพร้อมแห่งชาติ ดังนั้นกระทรวงฯ จึงจัดให้มีช่องทางในการติดต่อสื่อสาร และการประสานงานระบบสื่อสารโดยใช้งานวิทยุคมนาคมระบบ Digital Trunked Radio System (DTRS) ดังกล่าว ภัยทั้ง ๓ ด้านดังกล่าว นับเป็นความเสี่ยงที่ประเทศต้องเผชิญ ทั้งนี้หากขาดการติดต่อสื่อสารระหว่างกันจะทําให้การบริหารจัดการไม่สามารถทําได้อย่างเป็นระบบ
**************
รัฐบาลไทย-ข่าวทำเนียบรัฐบาล-รมช.มนัญญา มุ่งผลักดันทีมลูกหลานเกษตรกรกลับบ้าน
วันศุกร์ที่ 25 กันยายน 2563
รมช.มนัญญา มุ่งผลักดันทีมลูกหลานเกษตรกรกลับบ้าน
​รมช.มนัญญา มุ่งผลักดันทีมลูกหลานเกษตรกรกลับบ้าน สานต่ออาชีพการเกษตร
จ.นครพนม
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์
พร้อมด้วยนายพิเชษฐ์ วิริยะพาหะ อธิบดีกรมส่งเสริมสหกรณ์
และนายวิศิษฐ์ ศรีสุวรรณ์ รองอธิบดีกรมส่งเสริมสหกรณ์ ลงพื้นที่จังหวัดนครพนม ติดตามความก้าวหน้าการขับเคลื่อนโครงการ”นําลูกหลานเกษตรกรกลับบ้าน สานต่ออาชีพการเกษตร” ณ ต.ธาตุพนมเหนือ อ.ธาตุพนม จ.นครพนม
(ในวันที่ 25 กันยายน 2563)
รัฐมนตรีช่วยว่าการกระทรวงเกษตรและสหกรณ์ กล่าวว่าโครงการดังกล่าว มีวัตถุประสงค์เพื่อสนับสนุนให้คนรุ่นใหม่หันกลับมาประกอบอาชีพทําการเกษตร และกลับสู่ถิ่นฐานร่วมกันพัฒนาบ้านเกิดและใกล้ชิดครอบครัวมากยิ่งขึ้น โดยการดําเนินการจากหน่วยงานทุกภาคส่วนซึ่งกรมส่งเสริมสหกรณ์ ได้มีการดําเนินงานเปิดรับสมัครมาก่อนการแพร่ระบาดของเชื้อไวรัสCovid-19 เริ่มตั้งแต่การกําหนดคุณสมบัติผู้เข้าร่วมโครงการ จัดอบรมส่งเสริมความรู้และความสามารถทั้งด้านการผลิต และการตลาด "โครงการนําลูกหลานเกษตรกรกลับบ้าน สานต่ออาชีพการเกษตร” ปัจจุบันจังหวัดนครพนมมีผู้สมัครเข้าร่วม 127 ราย โดยมีตัวอย่างผลผลิตและผลิตภัณฑ์ จากตัวแทนเกษตรกรรุ่นใหม่ นายสันติ สุนีย์ จบการศึกษาสาขาวิศวกรรมคอมพิวเตอร์ ได้เพาะพันธุ์ลูกอ๊อด นายทรงวุฒิ พลหาญ จบระดับปวช.
ทําการเกษตรแบบผสมผสาน ทั้งทํานาปลูกข้าว ปลูกฝักทอง เลี้ยงไก่ เลี้ยงวัวและสุกรซึ่งต้องการความรู้เกี่ยวกับการผลิตและการขอรับรองมาตรฐานสินค้าปลอดภัยและ GAP นอกจากนี้มีผลิตผลที่โดดเด่นอื่นๆจากผู้เข้าร่วมโครงการ ได้แก่ ส้มโอทองสยาม ฝรั่งหงเป่าสือ เห็ดเจอินทรีย์ และจิ้งหรีดแปรรูป เป็นต้น
ทั้งนี้กรมส่งเสริมสหกรณ์และกลุ่มเกษตรกรในพื้นที่มีบทบาทในการสนับสนุนกิจกรรมของเกษตรกรรุ่นใหม่ทั้งด้านส่งเสริมการผลิต การรวบรวม การแปรรูปและการตลาด เพื่อให้เกษตรกรรุ่นใหม่ได้การประกอบอาชีพทางการเกษตรอย่างมั่นคง
การส่งเสริมกิจกรรมแหล่งเรียนรู้ต่าง ๆ ภายในจังหวัดนครพนม ประกอบด้วย กิจกรรมเกษตรทฤษฎีใหม่ กิจกรรมโคกหนองนาโมเดล การเลี้ยงผึ้งแบบธรรมชาติ และเทคนิคการเพาะพันธุ์ไม้ชนิดต่าง ๆ โดยศูนย์วิจัยและพัฒนาการเกษตร จังหวัดนครพนม ร่วมกันจัดอบรมถ่ายทอดความรู้ด้านการเกษตรให้คนรุ่นใหม่ที่สมัครเข้าร่วมโครงการ
จากนั้นรัฐมนตรีช่วยว่าการกระทรวงเกษตรและสหกรณ์ และคณะ
เยี่ยมชมนิทรรศการการดําเนินกิจกรรมของสหกรณ์การเกษตรธาตุพนม จํากัด และสหกรณ์การเกษตรเรณูนคร จํากัด พร้อมชมผลิตภัณฑ์ของสหกรณ์และกลุ่มอาชีพ อาทิ ข้าวสาร เครื่องจักรสาน ผ้าทอพื้นเมือง ของกลุ่มทอผ้าพื้นเมืองตําบลโคกกินแฮ่ ผลิตภัณฑ์การแปรรูปพริกของกลุ่มแม่บ้านเกษตรกรนางามเหนือ ซึ่งสหกรณ์ทั้ง 2 แห่ง ได้สมัครเข้าร่วมเป็นพี่เลี้ยงให้กับเกษตรกรรุ่นใหม่ของโครงการนําลูกหลานเกษตรกรกลับบ้าน สานต่ออาชีพการเกษตร จังหวัดนครพนม โดยได้เข้ามามีบทบาทในการให้ความรู้ หลักการ วิธีการสหกรณ์ และการรวมกลุ่มกันซื้อ – ขาย ส่งเสริม การจัดตั้งกลุ่มอาชีพ สนับสนุนด้านเงินทุนในการประกอบอาชีพ และรวมทั้งเป็นตัวกลางในการเชื่อมโยงเครือข่ายในการหาปัจจัยการผลิตต่าง ๆ และมีความพร้อมที่จะเชื่อมโยงการตลาดให้ลูกหลานเกษตรกรที่เข้าร่วมโครงการฯ อีกด้วย
รัฐบาลไทย-ข่าวทำเนียบรัฐบาล-ดีอีเอส แจ้งความมือโพสต์หมิ่น 5 ราย เตรียมลงดาบเฟซบุ๊ก-ทวิตเตอร์ ไม่ปิดเว็บตามคำสั่งศาล
วันศุกร์ที่ 25 กันยายน 2563
ดีอีเอส แจ้งความมือโพสต์หมิ่น 5 ราย เตรียมลงดาบเฟซบุ๊ก-ทวิตเตอร์ ไม่ปิดเว็บตามคําสั่งศาล
ดีอีเอส แจ้งความมือโพสต์หมิ่น 5 ราย เตรียมลงดาบเฟซบุ๊ก-ทวิตเตอร์ ไม่ปิดเว็บตามคําสั่งศาล
“พุทธิพงษ์” หอบหลักฐานแจ้งความ 5 มือโพสต์หมิ่นช่วงเหตุการณ์ชุมนุม 19-20 ก.ย. 63 และรุกเอาจริงบังคับใช้กฎหมายกับเฟซบุ๊ก และทวิตเตอร์ หลังตรวจสอบพบยังไม่ดําเนินการปิดลิงค์ผิดกฎหมายตามคําสั่งศาลภายใน 15 วัน
นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) กล่าวว่า วันนี้ (24 ก.ย. 63) นับเป็นครั้งแรกที่ได้มีการแจ้งความดําเนินคดีกล่าวโทษร้องทุกข์ต่อพนักงานเจ้าหน้าที่ในกรณีการชุมนุมทางการเมืองที่ผู้ชุมนุมอ้างว่าเป็นสิทธิ์ตามรัฐธรรมนูญและสามารถทําได้ตามกฎหมาย เนื่องจากการชุมนุมเมื่อวันที่ 19-20 ก.ย. ที่ผ่านมา มีการใช้ Social Media โพสต์ข้อความต่างๆ ที่เข้าข่ายผิดกฎหมายหรือพาดพิงสถาบันหลักของประเทศ จํานวน 5 ยูอาร์แอล ผ่านแพลตฟอร์มต่างๆ ดังนี้ เฟซบุ๊ก 4 ยูอาร์แอล และทวิตเตอร์ 1 ยูอาร์แอล
ทั้งนี้ เน้นยําว่าการแจ้งความเพื่อดําเนินคดีครั้งนี้ มุ่งดําเนินการกับผู้กระทําความผิดตาม พ.ร.บ.ว่าด้วยการกระทําความผิดเกี่ยวกับคอมพิวเตอร์ พ.ศ. 2560 ซึ่งเป็นผู้นําเข้าข้อมูลที่ผิดกฎหมายซึ่งไม่ใช่เป็นผู้แชร์ต่อ จึงมอบหมายให้ฝ่ายกฎหมายไปแจ้งความต่อ กองบังคับการปราบปรามการกระทําความผิดเกี่ยวกับอาชญากรรมทางเทคโนโลยี (บก.ปอท.) เพื่อดําเนินคดี เพื่อเอาผิดกับผู้นําเข้าข้อความที่ไม่เหมาะสม 5 ราย ดังกล่าว ทั้งนี้ที่มีจํานวนผู้กระทําผิดไม่มากเป็นเพราะกระทรวงฯ ต้องการให้มีการดําเนินคดีกับบุคคลแรกที่เป็นผู้นําเข้าข้อมูลเท่านั้น
รมว.ดีอีเอส กล่าวว่า กระทรวงฯ ยังพร้อมดําเนินคดีกับแพลทฟอร์มต่างประเทศ เพจหรือเว็บไซต์ที่ผิดกฎหมายที่ไม่ดําเนินการปิดภายใน 15 วัน ตามที่มีการส่งหนังสือไปแจ้งเตือนไอเอสพีเพื่อดําเนินการปิดกั้นการเข้าถึง/ปิดเว็บไซต์ผิดกฎหมายก่อนหน้านี้
ที่ผ่านมา ในช่วง ส.ค. – 24 ก.ย. มียอดร้องทุกข์กล่าวโทษ ผู้นําเข้าข้อมูลคอมฯ ที่เป็นความผิดตาม พ.ร.บ. คอมฯ รวมจํานวน 13 บัญชี/รายการ และมีการร้องทุกข์กล่าวโทษ ตามมาตรา 27 ที่ไม่ปฏิบัติตาม คําสั่งศาลฯ จําวน 2 ราย (เฟซบุ๊ก และทวิตเตอร์) ซึ่งไม่ปฏิบัติตามคําสั่งศาลในการปิดกั้นการเข้าถึงข้อมูลผิดกฎหมาย/ปิดเว็บไซต์ภายใน 15 วันหลังจากได้รับคําสั่งศาล
สําหรับที่ผ่านมา จากการติดตามความร่วมมือดําเนินการตามคําสั่งศาลจากแพลตฟอร์มต่างๆ ประกอบด้วย เฟซบุ๊ก 661 ยูอาร์แอล ปิดแล้ว 225 ยูอาร์แอล, ยูทูบ 289 ยูอาร์แอล (ปิดลิงค์ให้ครบแล้ว), ทวิตเตอร์ 69 ยูอาร์แอล ปิดแล้ว 5 ยูอาร์แอล และเว็บอื่นๆ จํานวน 5 ยูอาร์แอล ปิดแล้ว 4 ยูอาร์แอล โดยยังคงเหลืออีก 1 ยูอาร์แอล บนแพลตฟอร์มอินสตาแกรม (ไอจี) ซึ่งมีเฟซบุ๊กเป็นเจ้าของ
***************
รัฐบาลไทย-ข่าวทำเนียบรัฐบาล-นโยบายเร่งด่วน การแก้ไขปัญหาในการดำรงชีวิตของประชาชน
วันศุกร์ที่ 25 กันยายน 2563
นโยบายเร่งด่วน การแก้ไขปัญหาในการดํารงชีวิตของประชาชน
วันศุกร์ที่ 25 กันยายน 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
ตลอดระยะเวลา 1 ปี ที่ผ่านมา รัฐบาลได้แก้ไขปัญหาการดํารงชีวิตของประชาชนหลายด้าน ทั้งแก้ปัญหาการกระจายการถือครองที่ดิน โดยจัดที่ดินทํากินให้ชุมชน /แก้ไขปัญหาหนี้สินนอกระบบและการทุจริตฉ้อโกงประชาชน ผ่านคณะอนุกรรมการไกล่เกลี่ยประนอมหนี้นอกระบบทุกจังหวัด นอกจากนี้ ยังมีนโยบายส่งเสริมให้ประชาชนมีที่อยู่อาศัยเป็นของตนเองโดยเฉพาะผู้มีรายได้น้อย เช่น โครงการบ้านดีมีดาวน์ /ลดข้อจํากัดในการประกอบอาชีพของคนไทย เช่น จัดระเบียบหาบเร่–แผงลอยในพื้นที่ที่มีความเหมาะสม เปิดโครงการนําร่องถนนคนเดินทั่วประเทศ และจัดระเบียบการทําประมงให้ถูกต้องตามกฎหมาย เป็นต้น
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รองปลัดวรวรรณฯ เป็นประธานการประชุมผู้บริหารระดับสูง สปอ.
วันศุกร์ที่ 25 กันยายน 2563
รองปลัดวรวรรณฯ เป็นประธานการประชุมผู้บริหารระดับสูง สปอ.
รองปลัดวรวรรณฯ เป็นประธานการประชุมผู้บริหารระดับสูง สปอ.
วันนี้ (25 กันยายน 63) นางวรวรรณ ชิตอรุณ รองปลัดกระทรวงอุตสาหกรรม เป็นประธานการประชุมผู้บริหารระดับสูงของสํานักงานปลัดกระทรวงอุตสาหกรรม เพื่อติดตามผลการดําเนินงานในปีงบประมาณ 2563 โดยมีผู้บริหารหน่วยงานเข้าร่วมประชุมฯ ณ ห้องประชุมชุณหะวัณ ชั้น 3 สปอ.
ทั้งนี้ ที่ประชุมฯ ได้มีการติดตามผลการดําเนินงานในด้านต่างๆ อาทิ สรุปผลการใช้จ่ายเงินงบประมาณ ประจําปี 2563 รายงานผลการจัดซื้อจัดจ้าง และผลการดําเนินงานด้านการประหยัดพลังงานปีงบประมาณ 2563 รวมถึงแผนการปฏิบัติงานและแผนการใช้จ่ายเงินประจําปีงบประมาณ 2564
รัฐบาลไทย-ข่าวทำเนียบรัฐบาล-แผนพัฒนา 'บึงหนองหาร' จัดการน้ำ 5 ด้าน
วันศุกร์ที่ 25 กันยายน 2563
แผนพัฒนา 'บึงหนองหาร' จัดการน้ํา 5 ด้าน
วันพฤหัสบดีที่ 24 กันยายน 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบแผนพัฒนาหนองหาร จ.สกลนคร ระยะเวลาดําเนินการตั้งแต่ปี 2563-2572 วงเงิน 7,400 ล้านบาท เพื่อเพิ่มประสิทธิภาพการระบายน้ํา และเพิ่มพื้นที่ใช้ประโยชน์จากน้ําในหนองหาร เนื่องจากมีสิ่งกีดขวางทางไหลของน้ํา ระบบบําบัดน้ําเสียที่มีอยู่ไม่เพียงพอ และขาดระบบกระจายน้ํา โดยมีเป้าหมายของแผน 5 ด้าน ประกอบด้วย แผนด้านการจัดการน้ําอุปโภคบริโภค แผนด้านการสร้างความมั่นคงของน้ําภาคการผลิต แผนจัดการอุทกภัย แผนจัดการคุณภาพน้ําและอนุรักษ์ทรัพยากรน้ํา และแผนด้านการบริหารจัดการ สําหรับตัวอย่างของโครงการ เช่น โครงการก่อสร้างสถานีสูบน้ําด้วยไฟฟ้าพร้อมระบบส่งน้ํารอบหนองหาร โครงการปรับปรุงพนังกั้นน้ํา และอาคารประกอบ โครงการขุดลอกตะกอนดินในหนองหาร เป็นต้น
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รมช.ธรรมนัส มอบเอกสารสิทธิ์ ส.ป.ก.4 – 01 แก่พี่น้องเกษตรกรพัทลุง สร้างรายได้ พัฒนาและส่งเสริมอาชีพด้านการเกษตรและนอกการเกษตร ตลอดจนส่งเสริมให้มีการอนุรักษ์ทรัพยากรธรรมชาติและสิ่งแว
วันศุกร์ที่ 25 กันยายน 2563
รมช.ธรรมนัส มอบเอกสารสิทธิ์ ส.ป.ก.4 – 01 แก่พี่น้องเกษตรกรพัทลุง สร้างรายได้ พัฒนาและส่งเสริมอาชีพด้านการเกษตรและนอกการเกษตร ตลอดจนส่งเสริมให้มีการอนุรักษ์ทรัพยากรธรรมชาติและสิ่งแว
รมช.ธรรมนัส มอบเอกสารสิทธิ์ ส.ป.ก.4 – 01 แก่พี่น้องเกษตรกรพัทลุง สร้างรายได้ พัฒนาและส่งเสริมอาชีพด้านการเกษตรและนอกการเกษตร ตลอดจนส่งเสริมให้มีการอนุรักษ์ทรัพยากรธรรมชาติและสิ่งแวดล้อม
ร้อยเอก ธรรมนัส พรหมเผ่า รัฐมนตรีช่วยว่าการกระทรวงเกษตรและสหกรณ์ เปิดเผยภายหลังเป็นประธานพิธีมอบหนังสืออนุญาตให้เข้าทําประโยชน์ในเขตปฏิรูปที่ดิน (ส.ป.ก.4-01) ณ หอประชุมจังหวัดพัทลุง อ.เมืองพัทลุง จ.พัทลุง ว่า กระทรวงเกษตรและสหกรณ์ โดย สํานักงานการปฏิรูปที่ดินเพื่อเกษตรกรรม (ส.ป.ก.) ได้ดําเนินการช่วยเหลือพี่น้องเกษตรกรในเขตปฏิรูปที่ดิน ไม่ว่าจะเป็นงานจัดที่ดินทั้งในที่ดินของรัฐและเอกชน การเพิ่มรายได้ พัฒนาและส่งเสริมอาชีพด้านการเกษตรและนอกการเกษตร ตลอดจนส่งเสริมให้มีการอนุรักษ์ทรัพยากรธรรมชาติและสิ่งแวดล้อม ด้วยเกษตรกรผู้ได้รับการจัดที่ดินในเขตปฏิรูปที่ดินจะได้รับที่ดิน 4 – 5 ไร่โดยเฉลี่ย ดังนั้นเพื่อให้เกษตรกรมีรายได้ที่มั่นคงเพิ่มขึ้นอย่างยั่งยืน ทาง ส.ป.ก. พัทลุงจึงวางแนวทางในการพัฒนาไว้ 3 ประการ คือ 1. การพัฒนาคน 2. การพัฒนาสถาบันครอบครัว และ3. การพัฒนากลุ่มหรือสถาบันเกษตรกร ด้วยโครงการตามนโยบายของรัฐบาล ได้แก่ 1. โครงการพัฒนาเกษตรกรปราดเปรื่อง (Smart Farmer) 2. โครงการศูนย์เรียนรู้การเพิ่มประสิทธิภาพการผลิตสินค้าการเกษตร 3. โครงการส่งเสริมเกษตรแปลงใหญ่ และ4. โครงการเกษตรกรรมยั่งยืน
รมช.ธรรมนัส กล่าวเพิ่มเติมว่า ในวันนี้ได้มามอบหนังสืออนุญาตให้เข้าทําประโยชน์ในเขตปฏิรูปที่ดิน (ส.ป.ก.4-01) ให้แก่เกษตรกรจํานวน 100 ราย พร้อมมอบแนวทางการพัฒนาเพื่อต่อยอดและขยายพื้นที่ เพื่อสร้างความมั่นคงและยั่งยืนในการทําเกษตรกรรม โดยประสานความร่วมมือกับเกษตรกรท้องถิ่นและส่วนราชการในทุกระดับในการดําเนินงานแบบบูรณาการ
ทั้งนี้จังหวัดพัทลุงมีพื้นที่ประกาศเขตปฏิรูปที่ดินรวม 11 อําเภอ พื้นที่ประมาณ 234,132 ไร่ พื้นที่ดําเนินการปฏิรูปที่ดินประมาณ 232,068 ไร่ และได้ดําเนินการจัดที่ดินให้แก่เกษตรกรไปแล้ว จํานวน 28,078 ราย จํานวน 40,548 แปลง เนื้อที่ประมาณ 211,221 ไร่ ประกอบด้วย ที่ดินเพื่อเกษตรกรรม จํานวน 27,468 ราย 39,584 แปลง 210,574 ไร่ และที่ดินเพื่ออยู่อาศัย จํานวน 610 ราย 964 แปลง 647 ไร่
รัฐบาลไทย-ข่าวทำเนียบรัฐบาล- เชื้อไวรัสโควิด-19 สามารถติดอยู่ที่หนังสือหรือเอกสารต่างๆ ได้นานกี่ชั่วโมง ??
วันศุกร์ที่ 25 กันยายน 2563
เชื้อไวรัสโควิด-19 สามารถติดอยู่ที่หนังสือหรือเอกสารต่างๆ ได้นานกี่ชั่วโมง ??
ไวรัสโควิด-19 ดอยู่ที่หนังสือหรือเอกสารต่างๆ ได้กี่ชั่วโมง ??
Q : เชื้อไวรัสโควิด-19 สามารถติดอยู่ที่หนังสือหรือเอกสารต่างๆ ได้นานกี่ชั่วโมง ??
A : 3 ชม.
รัฐบาลไทย-ข่าวทำเนียบรัฐบาล-การเตรียมพร้อมบ้านให้เหมาะกับวิถีใหม่
วันศุกร์ที่ 25 กันยายน 2563
การเตรียมพร้อมบ้านให้เหมาะกับวิถีใหม่
เตรียมพร้อมบ้านวิถีใหม่ ทําอย่างไรให้เหมาะสม
การเตรียมพร้อมบ้านให้เหมาะกับวิถีใหม่
-ใช้ประโยชน์จากพื้นที่ภายนอกบ้าน สําหรับห้องพักหรืออพาร์ตเมนต์ที่มีพื้นที่น้อย ใช้พื้นที่บริเวณระเบียงหรือหน้าต่างที่แสงแดดส่องถึง ก็สามารถปลูกผักง่ายๆ ในกระถางได้เหมือนกัน
รัฐบาลไทย-ข่าวทำเนียบรัฐบาล-รมช.ธรรมนัส เดินหน้ามอบหนังสือ ส.ป.ก.4 – 01 จังหวัดตรัง ลดความเหลื่อมล้ำ สร้างรายได้ให้แก่เกษตรกรให้มีความเป็นอยู่ที่ดีขึ้น
วันศุกร์ที่ 25 กันยายน 2563
รมช.ธรรมนัส เดินหน้ามอบหนังสือ ส.ป.ก.4 – 01 จังหวัดตรัง ลดความเหลื่อมล้ํา สร้างรายได้ให้แก่เกษตรกรให้มีความเป็นอยู่ที่ดีขึ้น
รมช.ธรรมนัส เดินหน้ามอบหนังสือ ส.ป.ก.4 – 01 จังหวัดตรัง ลดความเหลื่อมล้ํา สร้างรายได้ให้แก่เกษตรกรให้มีความเป็นอยู่ที่ดีขึ้น
ร้อยเอก ธรรมนัส พรหมเผ่า รัฐมนตรีช่วยว่าการกระทรวงเกษตรและสหกรณ์ เปิดเผยภายหลังเป็นประธานพิธีมอบหนังสืออนุญาตให้เข้าทําประโยชน์ในเขตปฏิรูปที่ดิน (ส.ป.ก.4-01) และการรับฟังประเด็นปัญหาเกี่ยวกับ การจัดที่ดินและการบริหารจัดการน้ําในพื้นที่จังหวัดตรัง ณ สหกรณ์การเกษตรนาโยง ต.นาโยงเหนือ อ.นาโยง จ.ตรัง ว่า กระทรวงเกษตรและสหกรณ์ โดย สํานักงานการปฏิรูปที่ดินเพื่อเกษตรกรรม
มีนโยบายในการฟื้นฟูทรัพยากรธรรมชาติและการรักษาสิ่งแวดล้อม เพื่อสร้างการเติบโตอย่างยั่งยืน พร้อมปรับปรุงระบบที่ดินทํากินและลดความเหลื่อมล้ําด้านการถือครองที่ดิน โดยจัดสรรที่ดินทํากินและที่อยู่อาศัยให้แก่ประชาชนที่ยากไร้ และกระจายสิทธิการถือครองที่ดิน พร้อมพัฒนาด้านการเกษตร ซึ่งสามารถสร้างรายได้ให้แก่เกษตรกรให้มีความเป็นอยู่ที่ดีขึ้น
รมช.ธรรมนัส กล่าวเพิ่มเติมว่า ในวันนี้ได้มามอบหนังสืออนุญาตให้เข้าทําประโยชน์ในเขตปฏิรูปที่ดิน (ส.ป.ก.4-01) ให้แก่เกษตรกรจํานวน 130 ราย และมอบบัตรดินดีแก่เกษตรกรต้นแบบ จํานวน 4 ราย พร้อมทั้งมอบนโยบายการจัดที่ดิน การตรวจสอบการถือครองที่ดิน การพัฒนาแหล่งน้ําการพัฒนาอาชีพ และการช่วยเหลือด้านหนี้สินของเกษตรกรในเขตปฏิรูปที่ดินเพื่อเกษตรกรในช่วงสถานการณ์การแพร่ระบาดของโรคติดเชื้อไวรัสโคโรนา 2019 (COVID-19)
ทั้งนี้ จังหวัดตรังมีพื้นที่ประกาศเขตปฏิรูปที่ดิน รวม 10 อําเภอ 62 ตําบล มีพื้นที่ประมาณ 586,962 ไร่ พื้นที่ดําเนินการปฏิรูปที่ดินประมาณ 354,671 ไร่ ได้ดําเนินการจัดสรรที่ดินให้แก่เกษตรกรแล้ว 302,095 ไร่ และคงเหลือพื้นที่ที่ยังไม่ได้ดําเนินการอีก 52,576 ไร่
รัฐบาลไทย-ข่าวทำเนียบรัฐบาล-ผลการปราบปรามผู้กระทำผิดกฎหมายสรรพสามิตประจำปีงบประมาณ พ.ศ. 2563 ระหว่างวันที่ 18 – 24 กันยายน 2563
วันศุกร์ที่ 25 กันยายน 2563
ผลการปราบปรามผู้กระทําผิดกฎหมายสรรพสามิตประจําปีงบประมาณ พ.ศ. 2563 ระหว่างวันที่ 18 – 24 กันยายน 2563
ผลการปราบปรามผู้กระทําผิดกฎหมายสรรพสามิตประจําปีงบประมาณ พ.ศ. 2563 ระหว่างวันที่ 18 – 24 กันยายน 2563 พบการกระทําผิด จํานวน 402 คดี คิดเป็นเงินค่าปรับ 7.48 ล้านบาท
นายวรวรรธน์ ภิญโญ ที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดําเนินงานตามมาตรการเชิงรุกในการป้องกันและปราบปรามผู้กระทําผิด กฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ ระบบภาษี ซึ่งที่ผ่านมา กรมสรรพสามิตได้จัดทําแผนเฉพาะกิจปราบปรามผู้กระทําผิดกฎหมายสรรพสามิตโดยระดมกําลังเจ้าหน้าที่ ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกําลังกับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิตตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใส และ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ปลอดภัยและได้มาตรฐาน
สําหรับผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2563 (ระหว่างวันที่ 18 - 24 กันยายน 2563) พบว่ามีการกระทําผิด จํานวน 402 คดี คิดเป็นเงินค่าปรับ 7.48 ล้านบาท โดยแยกเป็น สุรา จํานวน 232 คดี ค่าปรับ 1.91 ล้านบาท ยาสูบ จํานวน 109 คดี ค่าปรับ 2.62 ล้านบาท ไพ่ จํานวน 6 คดี ค่าปรับ 0.07 ล้านบาท น้ํามันและผลิตภัณฑ์น้ํามัน จํานวน 22 คดี ค่าปรับ 1.69 ล้านบาท รถจักรยานยนต์ จํานวน 20 คดี ค่าปรับ 0.46 ล้านบาท และสินค้าอื่น ๆ จํานวน 13 คดี ค่าปรับ 0.73 ล้านบาท โดยมีของกลางแยกเป็นน้ําสุรา จํานวน 8,928.050 ลิตร ยาสูบ จํานวน 8,265 ซอง ไพ่ จํานวน 578 สํารับ น้ํามันและผลิตภัณฑ์น้ํามัน จํานวน 51,033.000 ลิตร รถจักรยานยนต์ จํานวน 23 คัน
สรุปยอดรวมในปีงบประมาณ พ.ศ. 2563 ตั้งแต่วันที่ 1 ตุลาคม 2562 – 24 กันยายน 2563 พบว่ามีการกระทําผิด จํานวน 27,642 คดี คิดเป็นเงินค่าปรับ 481.66 ล้านบาท โดยแยกเป็น สุรา จํานวน 15,821 คดี ค่าปรับ 157.21 ล้านบาท ยาสูบ จํานวน 8,136 คดี ค่าปรับ 188.54 ล้านบาท ไพ่ จํานวน 592 คดี ค่าปรับ 8.49 ล้านบาท น้ํามันและผลิตภัณฑ์น้ํามัน จํานวน 1,211 คดี ค่าปรับ 59.20 ล้านบาท น้ําหอม จํานวน 72 คดี ค่าปรับ 1.84 ล้านบาท รถจักรยานยนต์ จํานวน 1,228 คดี ค่าปรับ จํานวน 30.94 ล้านบาท และสินค้าอื่น ๆ จํานวน 582 คดี ค่าปรับ 35.44 ล้านบาท โดยมีของกลางแยกเป็นน้ําสุรา จํานวน 1,816,955.434 ลิตร ยาสูบ จํานวน 495,716 ซอง ไพ่ จํานวน 69,602 สํารับ น้ํามันและผลิตภัณฑ์น้ํามัน จํานวน 3,083,518.000 ลิตร น้ําหอม จํานวน 49,756 ขวด รถจักรยานยนต์ จํานวน 1,405 คัน
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ และจะมอบสินบนนําจับให้ ภายหลังจากคดีเสร็จสิ้นเรียบร้อยแล้ว”
ฝ่ายประชาสัมพันธ์ สํานักงานเลขานุการกรม กรมสรรพสามิต
โทร/โทรสาร 0 2241 4778
รัฐบาลไทย-ข่าวทำเนียบรัฐบาล-​"ผู้ช่วยทูตฝ่ายทหาร อำลาและรับมอบนโยบายจาก นายกรัฐมนตรี และรัฐมนตรีว่าการกระทรวงกลาโหม"
วันศุกร์ที่ 25 กันยายน 2563
​"ผู้ช่วยทูตฝ่ายทหาร อําลาและรับมอบนโยบายจาก นายกรัฐมนตรี และรัฐมนตรีว่าการกระทรวงกลาโหม"
นายกรัฐมนตรี และรัฐมนตรีว่าการกระทรวงกลาโหม ให้นโยบายคณะนายทหารที่จะเดินทางไปปฏิบัติหน้าที่ ณ ต่างประเทศ โดยขอให้ใช้ความรู้ความสามารถ ในการพัฒนาความร่วมมือด้านความมั่นคงกับมิตรประเทศ
พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม ได้เป็นประธานในพิธีอําลาของคณะนายทหาร ที่จะเดินทางไปปฏิบัติหน้าที่ ณ ต่างประเทศ ในตําแหน่งผู้ช่วยทูตฝ่ายทหาร ผู้ช่วยทูตฝ่ายทหารเหล่าทัพ และรองผู้ช่วยทูตฝ่ายทหารเหล่าทัพ หลังจากที่ได้รับการคัดเลือก ให้ไปปฏิบัติหน้าที่ผู้แทนทหารของ
กองทัพไทย ในต่างประเทศ โดยได้กล่าวแสดงความยินดี กับผู้ที่ได้รับการคัดเลือกครั้งนี้ พร้อมขอให้คิดเสมอว่า ภารกิจที่ได้รับมอบหมายนั้น ถือเป็นภารกิจที่สําคัญอย่างยิ่งต่อประเทศชาติ และกองทัพไทย ในการเสริมสร้างความสัมพันธ์ และพัฒนาความร่วมมือด้านความมั่นคง ระหว่างไทยกับมิตรประเทศ ให้มีความแข็งแกร่ง ซึ่งมิตรภาพอันแน่นแฟ้น และความไว้เนื้อเชื่อใจ ระหว่างกัน จะส่งผลดีอย่างยิ่งต่อประเทศไทย ในเวทีระดับนานาชาติในอนาคต เพราะฉะนั้นขอให้ใช้ความรู้ความสามารถ ที่มีอย่างเต็มที่ ในการทําภารกิจครั้งนี้ เพื่อทําให้การปฏิบัติหน้าที่ผู้แทนของกองทัพ สําเร็จลุล่วงตามวัตถุประสงค์ที่วางไว้
รัฐบาลไทย-ข่าวทำเนียบรัฐบาล-‘รมว.แรงงาน’ เยือนเมืองลุง เปิดมหกรรมคนสามวัยใส่ใจสุขภาพ ต้าน โควิด-19
วันศุกร์ที่ 25 กันยายน 2563
‘รมว.แรงงาน’ เยือนเมืองลุง เปิดมหกรรมคนสามวัยใส่ใจสุขภาพ ต้าน โควิด-19
รัฐมนตรีว่าการกระทรวงแรงงาน เปิดโครงการมหกรรมคนสามวัยใส่ใจสุขภาพจังหวัดพัทลุง สร้างความรู้ความเข้าใจในการดูแลสุขภาพของประชาชน ส่งเสริมการออกกําลังกาย เพื่อสุขภาพที่ดีปราศจากโควิด-19
วันนี้(25 ก.ย. 63)เวลา16.00น.พลเอกประวิตรวงษ์สุวรรณรองนายกรัฐมนตรีมอบหมายให้นายสุชาติชมกลิ่นรัฐมนตรีว่าการกระทรวงแรงงานเป็นประธานในพิธีเปิดโครงการมหกรรมคนสามวัยใส่ใจสุขภาพจังหวัดพัทลุงพร้อมมอบเกียรติบัตรสุขภาพดีให้แก่ผู้สูงอายุ11อําเภอและเทศบาลเมืองพัทลุงณสนามกีฬากลางจังหวัดพัทลุงโดยนายสุชาติกล่าวว่า“ตั้งแต่เดือนกุมภาพันธ์2563จนถึงปัจจุบันทุกประเทศทั่วโลกต้องเผชิญกับปัญหาการแพร่ระบาดของโรคโควิด-19ทําให้ผู้คนเกิดความวิตกกังวลไปทั่วโลกมีการปิดเมืองปิดประเทศเพื่อป้องกันการแพร่กระจายของโรคหลายธุรกิจได้รับผลกระทบทั้งทางตรงและทางอ้อมจนต้องลดพนักงานเลิกจ้างหรือปิดตัวลงแต่อย่างไรก็ตามปัจจุบันสถานการณ์การระบาดของโรคโควิด-19ในประเทศไทยมีทิศทางที่ดีขึ้นภายใต้การบริหารประเทศของพลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมและพลเอกประวิตรวงษ์สุวรรณ รองนายกรัฐมนตรีซึ่งกํากับดูแลกระทรวงแรงงานได้เร่งฟื้นฟูระบบเศรษฐกิจภายหลังสถานการณ์โควิด-19โดยนํานโยบาย“รวมไทยสร้างชาติ”มาเป็นหลักในการขับเคลื่อน
การที่องค์การบริหารส่วนจังหวัดพัทลุงได้จัดโครงการมหกรรมคนสามวัยใส่ใจสุขภาพจังหวัดพัทลุงเพื่อสร้างความรู้ความเข้าใจในการดูแลสุขภาพของประชาชนส่งเสริมการออกกําลังกายเพื่อสุขภาพซึ่งการดูแลสุขภาพถือเป็นเรื่องสําคัญสําหรับทุกคนเมื่อประชาชนสุขภาพดีปราศจากโรคภัยไข้เจ็บส่งผลให้ลดภาระค่าใช้จ่ายด้านสาธารณสุขอีกทั้งโครงการนี้ยังสร้างความรักความสามัคคีของประชาชนในจังหวัดพัทลุงถือเป็นโครงการที่ดียิ่ง”
การจัดโครงการในครั้งนี้เพื่อส่งเสริมความร่วมมือขององค์กรภาครัฐภาคเอกชนและภาคเครือข่ายประชาชนในการดูแลสุขภาพของประชาชนสร้างความรู้ความเข้าใจในการดูแลสุขภาพของประชาชนให้ประชาชนคนสามวัยได้ออกกําลังกายเพื่อสุขภาพให้ประชาชนคนสามวัยจังหวัดพัทลุงได้รับการบริการด้านสาธารณสุขเบื้องต้นอย่างถูกวิธีและเป็นการสร้างความรักความสามัคคีของประชาชนในจังหวัดพัทลุงโดยกลุ่มเป้าหมายที่เข้าร่วมโครงการประกอบด้วยกลุ่มเด็กและเยาวชนจํานวน2,500คนกลุ่มคนวัยทํางานจํานวน2,000คนกลุ่มผู้สูงอายุจํานวน2,000คนรวมพลคนสามวัยจํานวน6,500คน
+++++++++++++++++++
กองเผยแพร่และประชาสัมพันธ์
25กันยายน2563
รัฐบาลไทย-ข่าวทำเนียบรัฐบาล-กรมบัญชีกลางกำหนดแนวทางการเก็บเงินไว้ใช้จ่ายหลังสิ้นปีงบประมาณของส่วนราชการที่มีสำนักงานในต่างประเทศ
วันศุกร์ที่ 25 กันยายน 2563
กรมบัญชีกลางกําหนดแนวทางการเก็บเงินไว้ใช้จ่ายหลังสิ้นปีงบประมาณของส่วนราชการที่มีสํานักงานในต่างประเทศ
เนื่องจากขณะนี้ใกล้สิ้นปีงบประมาณ พ.ศ. 2563 ปรากฏว่าส่วนราชการที่มีสํานักงานในต่างประเทศหลายแห่งไม่สามารถใช้จ่ายงบประมาณปี พ.ศ. 2563 ได้ทันภายในวันทําการสุดท้ายของเดือนกันยายน 2563 และยังมีความจําเป็นต้องใช้จ่ายงบประมาณนั้นต่อไป
นายภูมิศักดิ์ อรัญญาเกษมสุข อธิบดีกรมบัญชีกลาง กล่าวว่า เนื่องจากขณะนี้ใกล้สิ้นปีงบประมาณ พ.ศ. 2563 ปรากฏว่าส่วนราชการที่มีสํานักงานในต่างประเทศหลายแห่งไม่สามารถใช้จ่ายงบประมาณปี พ.ศ. 2563 ได้ทันภายในวันทําการสุดท้ายของเดือนกันยายน 2563 และยังมีความจําเป็นต้องใช้จ่ายงบประมาณนั้นต่อไป โดยระเบียบกระทรวงการคลัง ว่าด้วยการเบิกเงินจากคลัง การรับเงิน การจ่ายเงิน การเก็บรักษาเงินและการนําเงินส่งคลัง พ.ศ. 2562 ข้อ 33 กําหนดว่า เงินที่จัดส่งให้สํานักงานในต่างประเทศใช้จ่ายเมื่อสิ้นปีงบประมาณแล้ว หากมีเงินเหลือให้นําส่งคืนส่วนราชการเจ้าของงบประมาณภายใน 30 วัน นับแต่วันสิ้นปี ในกรณีที่สํานักงานในต่างประเทศมีหนี้ผูกพัน และไม่สามารถชําระหนี้ได้ทันสิ้นปีงบประมาณ เมื่อได้รับอนุมัติจากรัฐมนตรีว่าการกระทรวงการคลังแล้ว ให้เก็บเงินไว้ เพื่อจ่ายสําหรับการนั้นต่อไปได้อีกไม่เกิน 6 เดือน เว้นแต่มีความจําเป็นต้องจ่ายเงินภายหลังเวลาดังกล่าว ให้ขอทําความตกลงกับกระทรวงการคลังเพื่อขอขยายเวลาออกไปได้อีกไม่เกิน 6 เดือน หากมีเงินคงเหลือให้นําเงินส่งคืนส่วนราชการเจ้าของงบประมาณภายใน 30 วัน นับแต่ครบกําหนดระยะเวลาที่ได้รับอนุมัติไว้ โดยให้ส่วนราชการเจ้าของงบประมาณดําเนินการเบิกหักผลักส่ง
“ขณะนี้รัฐมนตรีว่าการกระทรวงการคลังได้อนุมัติให้ส่วนราชการที่มีสํานักงานในต่างประเทศและได้ก่อหนี้ผูกพันงบประมาณปี พ.ศ. 2563 ไว้แล้ว แต่ยังไม่สามารถเบิกจ่ายเงินได้ทันภายในวันทําการสุดท้ายของเดือนกันยายน 2563 สามารถเก็บเงินไว้ใช้จ่ายได้ถึงวันทําการสุดท้ายของเดือนมีนาคม 2564 สําหรับงบประมาณที่ยังไม่ได้ก่อหนี้ผูกพัน ให้สํานักงานในต่างประเทศนําเงินส่งคืนส่วนราชการเจ้าของงบประมาณภายใน 30 วัน นับแต่วันสิ้นปีงบประมาณ เพื่อให้ส่วนราชการเจ้าของงบประมาณนําส่งคลังเป็นรายได้แผ่นดินประเภทเงินเหลือจ่ายปีเก่าส่งคืน โดยให้ถือปฏิบัติตามระเบียบกระทรวงการคลัง ว่าด้วยการเบิกเงินจากคลัง การรับเงิน การจ่ายเงิน การเก็บรักษาเงิน และการนําเงินส่งคลัง พ.ศ. 2562 ข้อ 103 โดยให้ส่วนราชการจัดทําหนังสือแจ้งรายละเอียดการเก็บงบประมาณปี พ.ศ. 2563 ไว้ใช้จ่ายหลังสิ้นปี ส่งให้กรมบัญชีกลาง ภายในวันที่ 30 กันยายน 2563 เพื่อให้ส่วนราชการที่มีสํานักงานในต่างประเทศสามารถใช้จ่ายงบประมาณดังกล่าวได้อย่างต่อเนื่องจนบรรลุวัตถุประสงค์” อธิบดีกรมบัญชีกลาง กล่าว
รัฐบาลไทย-ข่าวทำเนียบรัฐบาล-นฤมล ชูผลงาน ปั้นแรงงานคุณภาพทะลุ 4.7 ล้านคน ขับเคลื่อนเศรษฐกิจไทย
วันศุกร์ที่ 25 กันยายน 2563
นฤมล ชูผลงาน ปั้นแรงงานคุณภาพทะลุ 4.7 ล้านคน ขับเคลื่อนเศรษฐกิจไทย
รัฐมนตรีช่วยว่าการกระทรวงแรงงาน เผยตัวเลขแรงงานที่ผ่านการพัฒนาทักษะฝีมือในรอบ 1 ปี เกินเป้าหมาย ลั่น! เดินหน้าเต็มสูบ ยกระดับมาตรฐานฝีมือแรงงาน ขับเคลื่อนเศรษฐกิจของประเทศ
วันที่ 25 กันยายน 2563 ศาสตราจารย์ นฤมล ภิญโญสินวัฒน์ รัฐมนตรีช่วยว่าการกระทรวงแรงงาน เปิดเผยว่า ผลการดําเนินงานของกรมพัฒนาฝีมือแรงงาน ประจําปีงบประมาณ 2563 ตั้งเป้าหมายดําเนินการ 3,827,200 คน ผลการดําเนินงานพัฒนาทักษะฝีมือให้กับกําลังแรงงานของประเทศรวม 4,728,485 คน ประกอบด้วย ดําเนินการเอง จํานวน 136,882 คน ส่งเสริมให้สถานประกอบกิจการดําเนินการภายใต้พระราชบัญญัติส่งเสริมการพัฒนาฝีมือแรงงาน พ.ศ. 2545 และที่แก้ไขเพิ่มเติมฉบับที่ 2 พ.ศ. 2557 จํานวน 4,591,603 คน ซึ่งในส่วนที่ดําเนินการเองนั้น มีหลายโครงการที่น่าสนใจ อาทิ โครงการพัฒนาบุคลากรด้านโลจิสติกส์ ด้วยความร่วมมือกับสมาคมขนส่งด้านโลจิสติกส์และการค้าระหว่างประเทศ (TIFFA) รับนักศึกษาจบใหม่ระดับปริญญาตรีเข้าฝึกอบรมและป้อนเข้าสู่ตลาดด้านโลจิสติกส์ จํานวน 323 คน โครงการเพิ่มทักษะกําลังแรงงานในพื้นที่เขตพัฒนาเศรษฐกิจพิเศษ จํานวน 12,462 คน โครงการศูนย์ฝึกอบรมความเป็นเลิศด้านเทคโนโลยีขั้นสูง จํานวน 10,710 คน โครงการฝึกอบรมแรงงานกลุ่มเป้าหมายเฉพาะ เพื่อเพิ่มโอกาสในการประกอบอาชีพ จํานวน 11,518 คน ประกอบด้วย ผู้ผ่านการบําบัดยาเสพติด ผู้ต้องขังและเยาวชนในสถานพินิจ คนพิการและผู้ดูแลคนพิการ แรงงานนอกระบบ ทหารเกณฑ์ก่อนปลดประจําการ แรงงานตามโครงการอันเนื่องมาจากพระราชดําริ โครงการเพิ่มผลิตภาพมีผลิตภาพแรงงานเพิ่มขึ้นเฉลี่ยร้อยละ 40.09 ลดการสูญเสียในวงจรการผลิตหรือบริการเฉลี่ยร้อยละ 40.38 สร้างมูลค่าทางเศรษฐกิจ คิดเป็นเงินมากกว่า 433 ล้านบาท และสามารถพัฒนาทักษะพนักงานในสถานประกอบกิจการให้มีศักยภาพแรงงานสูงขึ้น จํานวน 15,879 คน สร้างนักพัฒนาผลิตภาพแรงงาน ของกรมพัฒนาฝีมือแรงงาน จํานวน 258 คน
นอกจากนี้ ยังดําเนินการทดสอบมาตรฐานฝีมือแรงงานเพื่อรองรับอัตราค่าจ้างตามมาตรฐาน ซึ่งปัจจุบันมีประกาศอัตราค่าจ้างตามมาตรฐานฝีมือแล้วจํานวน 83 สาขาอาชีพ โดยผู้ที่ผ่านการทดสอบมาตรฐานฝีมือแรงงานในแต่ละระดับจะได้รับอัตราค่าจ้างตามมาตรฐานฝีมือดังกล่าว สูงสุดอยู่ที่ 900 บาท คือสาขานักส่งเสริมสุขภาพแบบองค์รวม สปาตะวันตก (โภชนบําบัด) ระดับ 2
ศาสตราจารย์ นฤมล กล่าวเพิ่มเติมว่า ด้านการรับรองความรู้ความสามารถนั้น ปัจจุบันมีผู้ผ่านการรับรองความรู้ความสามารถจํานวน 140,330 คน (ข้อมูล ณ วันที่ 21 ก.ย. 63) ประกอบด้วย ช่างไฟฟ้าภายในอาคารจํานวน 136,466 คน ช่างเครื่องปรับอากาศในบ้านและการพาณิชย์ขนาดเล็กจํานวน 3,286 คน กลุ่มช่างเชื่อมรวมจํานวน 578 คน ซึ่ง กรมพัฒนาฝีมือแรงงาน (กพร.) มีศูนย์ประเมินความรู้ความสามารถกลางทุกจังหวัด
"กระทรวงแรงงานโดยกรมพัฒนาฝีมือแรงงาน ได้ดําเนินงานการพัฒนาทักษะฝีมือแรงงาน เพื่อตอบสนองนโยบายของรัฐบาล ในการสร้างแรงงานคุณภาพให้ตรงตามความต้องการของตลาดแรงงานทั้งในภาคเอกชนและภาคอุตสาหกรรม ยกระดับฝีมือแรงงานให้เป็นแรงงานคุณภาพ มีระดับฝีมือที่ผ่านเกณฑ์มาตรฐานฝีมือแรงงานเพื่อให้ได้รับอัตราค่าจ้างที่สูงขึ้น สามารถปฏิบัติหน้าที่ได้อย่างถูกต้องและมีความปลอดภัยต่อผู้รับบริการ ตลอดจนการให้แรงงานกลุ่มเปราะบาง ได้เข้าถึงการพัฒนาฝีมือแรงงาน เพื่อเพิ่มโอกาสทางอาชีพให้ทุกคนสามารถมีงานทํา ลดความเหลื่อมล้ําของสังคม นําไปสู่การขับเคลื่อนเศรษฐกิจในภาพรวมของประเทศ" รมช.แรงงาน กล่าวท้ายสุด
รัฐบาลไทย-ข่าวทำเนียบรัฐบาล-กยศ. จับมือศูนย์บริการโลหิตแห่งชาติ สภากาชาดไทย ส่งมอบปริมาณโลหิตแล้วกว่า 43 ล้านซีซี
วันศุกร์ที่ 25 กันยายน 2563
กยศ. จับมือศูนย์บริการโลหิตแห่งชาติ สภากาชาดไทย ส่งมอบปริมาณโลหิตแล้วกว่า 43 ล้านซีซี
กองทุนเงินให้กู้ยืมเพื่อการศึกษา (กยศ.) และศูนย์บริการโลหิตแห่งชาติ สภากาชาดไทย ลงนามบันทึกข้อตกลงความร่วมมือในการเป็นหน่วยงานสนับสนุนจัดกิจกรรมบริจาคโลหิต เพื่อส่งเสริมให้นักเรียน นักศึกษาผู้กู้ยืม ได้มีโอกาสทําความดีและช่วยเหลือสังคมอย่างต่อเนื่อง
กองทุนเงินให้กู้ยืมเพื่อการศึกษา (กยศ.) และศูนย์บริการโลหิตแห่งชาติ สภากาชาดไทย ร่วมลงนามบันทึกข้อตกลงความร่วมมือในการเป็นหน่วยงานสนับสนุนจัดกิจกรรมบริจาคโลหิต เพื่อส่งเสริมให้นักเรียน นักศึกษาผู้กู้ยืม ได้มีโอกาสทําความดีและช่วยเหลือสังคมอย่างต่อเนื่อง โดย รศ.พญ. ดุจใจ ชัยวานิชศิริ ผู้อํานวยการศูนย์บริการโลหิตแห่งชาติ และนายชัยณรงค์ กัจฉปานันท์ ผู้จัดการกองทุนเงินให้กู้ยืมเพื่อการศึกษา ร่วมลงนามบันทึกข้อตกลงฯ พร้อมส่งมอบปริมาณโลหิต 43,565,900 ซีซี จากกิจกรรม “กยศ. รวมใจปันโลหิต ต่อชีวิตเพื่อนมนุษย์” เมื่อวันที่ 24 กันยายน 2563 ณ ห้องแถลงข่าว กระทรวงการคลัง
นายชัยณรงค์ กัจฉปานันท์ ผู้จัดการกองทุนเงินให้กู้ยืมเพื่อการศึกษา เปิดเผยว่า “กองทุนเงินให้กู้ยืมเพื่อการศึกษา และศูนย์บริการโลหิตแห่งชาติ สภากาชาดไทย ได้ทําบันทึกข้อตกลงความร่วมมือในการเป็นหน่วยงานสนับสนุนจัดกิจกรรมบริจาคโลหิตในสถานศึกษาทั่วประเทศ เพื่อช่วยจัดหาโลหิตสํารอง ใช้ในภาวะปกติและภาวะโลหิตขาดแคลนให้กับโรงพยาบาลสาขา โรงพยาบาลประจําจังหวัดทั่วประเทศ และภาคบริการโลหิตแห่งชาติ สนับสนุนให้นักเรียน นักศึกษาผู้กู้ยืมได้มีโอกาสทําความดี มีจิตสาธารณะและช่วยเหลือสังคมอย่างต่อเนื่อง ภายใต้ชื่อกิจกรรม “กยศ. รวมใจปันโลหิต ต่อชีวิตเพื่อนมนุษย์” โดยตลอด 7 ปีที่ผ่านมากองทุนได้รับความร่วมมือจากหน่วยรับบริจาคโลหิตทั้งในส่วนกลางและส่วนภูมิภาค รวมถึงเครือข่ายสถานศึกษาทั่วประเทศ ในการอํานวยความสะดวกให้กับผู้ที่ประสงค์เข้าร่วมการบริจาคโลหิต ส่งผลให้ได้รับปริมาณโลหิตสะสมเป็นจํานวนทั้งสิ้น 43,565,900 ซีซี
ในปีงบประมาณ 2563 กองทุนได้จัดกิจกรรม “กยศ. รวมใจปันโลหิต ต่อชีวิตเพื่อนมนุษย์” ปีที่ 7 โดยมีนักเรียน นักศึกษาและประชาชนเข้าร่วมบริจาคโลหิตจํานวน 19,032 คน จากสถานศึกษาทั่วประเทศมากกว่า 100 แห่ง ได้รับปริมาณโลหิตจํานวนทั้งสิ้น 4,764,800 ซีซี ซึ่งกองทุนได้มอบให้แก่สภากาชาดไทยและโรงพยาบาลทั่วประเทศนําไปใช้ประโยชน์ในการรักษาพยาบาล หรือจัดเก็บสํารองไว้ใช้ในยามภาวะขาดแคลนต่อไป ทั้งนี้ การร่วมบริจาคโลหิตดังกล่าวสามารถนับเป็นชั่วโมงจิตสาธารณะสําหรับผู้กู้ยืม เพื่อนําไปสะสมจํานวนชั่วโมงจิตสาธารณะให้ครบตามที่กองทุนกําหนดในเงื่อนไขการกู้ยืมได้อีกด้วย” ผู้จัดการกองทุนฯ กล่าวในที่สุด
รัฐบาลไทย-ข่าวทำเนียบรัฐบาล-กรมบัญชีกลางปรับปรุงรายการและอัตราค่าบริการทางรังสีวิทยา ให้สอดรับกับเทคโนโลยีทางการแพทย์ เพื่อสนับสนุนการพัฒนาคุณภาพชีวิตอย่างยั่งยืน
วันศุกร์ที่ 25 กันยายน 2563
กรมบัญชีกลางปรับปรุงรายการและอัตราค่าบริการทางรังสีวิทยา ให้สอดรับกับเทคโนโลยีทางการแพทย์ เพื่อสนับสนุนการพัฒนาคุณภาพชีวิตอย่างยั่งยืน
กรมบัญชีกลางได้รับมอบหมายจากกระทรวงการคลังให้กําหนดรายการ อัตรา และเงื่อนไขการเบิกจ่ายค่าบริการสาธารณสุขเพื่อใช้สําหรับการเบิกจ่ายค่ารักษาพยาบาลในสถานพยาบาลของทางราชการ ให้ส่วนราชการและสถานพยาบาลของทางราชการทราบและถือปฏิบัติ
นายภูมิศักดิ์ อรัญญาเกษมสุข อธิบดีกรมบัญชีกลาง เปิดเผยว่า กรมบัญชีกลางได้รับมอบหมายจากกระทรวงการคลังให้กําหนดรายการ อัตรา และเงื่อนไขการเบิกจ่ายค่าบริการสาธารณสุขเพื่อใช้สําหรับการเบิกจ่ายค่ารักษาพยาบาลในสถานพยาบาลของทางราชการ ให้ส่วนราชการและสถานพยาบาลของทางราชการทราบและถือปฏิบัติ ซึ่งขณะนี้กรมบัญชีกลางได้ดําเนินการปรับปรุงรายการและอัตราค่าบริการสาธารณสุขฯ หมวดที่ 8 ค่าตรวจวินิจฉัยและรักษาทางรังสีวิทยา ให้ส่วนราชการและสถานพยาบาลของทางราชการถือปฏิบัติ เพื่อให้มีความเหมาะสมกับปัจจุบัน สอดรับกับเทคโนโลยีทางการแพทย์ และครอบคลุมการรักษาพยาบาล ที่จําเป็นมากยิ่งขึ้น โดยมีสาระสําคัญสรุปได้ดังนี้
1. แก้ไขรายการเดิมเพื่อให้สอดคล้องกับต้นทุนในปัจจุบัน จํานวน 55 รายการ เช่น รายการ US Doppler: Eyes ราคาเดิม 1,000 บาท ปรับเพิ่มเป็น 4,000 บาท และรายการ Intraoperative cholangiogram ราคาเดิม 450 บาท ปรับเพิ่มเป็น 1,500 บาท เป็นต้น
2. ยกเลิกรายการเดิม จํานวน 80 รายการ เนื่องจากปัจจุบันมีรายการอื่นซึ่งมีประสิทธิภาพดีกว่ามาใช้ทดแทนรายการเดิมแล้ว
3. กําหนดเพิ่มรายการใหม่ จํานวน 195 รายการ เช่น รายการ CT Colonography และ MRA Brain+neck (or carotid) เป็นต้น
4. ปรับรายการเดิมจากหมวดที่ 9 ค่าตรวจวินิจฉัยโดยวิธีพิเศษอื่น ๆ มาไว้ในหมวด 8 ค่าตรวจวินิจฉัยและรักษาทางรังสีวิทยา ด้านค่าบริการรังสีวินิจฉัย จํานวน 2 รายการ (เปลี่ยนรหัสรายการจาก 51440 Transcranial Doppler Ultrasound เป็น 43103 Transcranial Doppler Ultrasound และ เปลี่ยนรหัสและชื่อรายการจาก 51441 Carotid Duplex Scan เป็น 43250 US Doppler: Carotid artery (bilateral))
“การปรับปรุงรายการและอัตราค่าบริการสาธารณสุขฯ ดังกล่าว มีผลใช้บังคับตั้งแต่วันที่ 1 ตุลาคม 2563 เป็นต้นไป และขอเรียนว่า กรมบัญชีกลางได้ให้ความสําคัญกับการพัฒนาคุณภาพชีวิตอย่างยั่งยืน โดยเฉพาะด้านการเข้าถึงบริการทางการแพทย์อย่างสะดวก รวดเร็ว ทั่วถึง ปลอดภัยและเป็นธรรม ดังนั้น หากสถานพยาบาลใดประสงค์ที่จะเสนอรายการอัตราค่าบริการสาธารณสุข ซึ่งเป็นรายการที่มีความจําเป็นในการรักษาพยาบาลและไม่มีรายการอื่นสามารถใช้ทดแทนได้เพิ่มเติม ให้เสนอรายการดังกล่าวมายังกรมบัญชีกลางเพื่อจะได้รวบรวมและพิจารณาประกาศต่อไป ทั้งนี้ สามารถดาวน์โหลดรายการอัตราค่าบริการสาธารณสุขฯ ได้ที่เว็บไซต์กรมบัญชีกลาง www.cgd.go.th ภารกิจการควบคุมงบบุคลากรของบุคลากรภาครัฐหัวข้อ ข้อมูลน่ารู้เกี่ยวกับค่ารักษาพยาบาล กฎหมายระเบียบและหนังสือเวียน (สวัสดิการรักษาพยาบาล)” อธิบดีกรมบัญชีกลางกล่าว
รัฐบาลไทย-ข่าวทำเนียบรัฐบาล-​‘นฤมล’  สั่งปั้นช่างเมืองคอน’ รับประกันฝีมือ
วันศุกร์ที่ 25 กันยายน 2563
​‘นฤมล’  สั่งปั้นช่างเมืองคอน’ รับประกันฝีมือ
- -
วันที่ 25 กันยายน 2563 ศาสตราจารย์ นฤมล ภิญโญสินวัฒน์ รัฐมนตรีช่วยกว่าการกระทรวงแรงงาน มอบหมายให้นายธวัช เบญจาทิกุล อธิบดีกรมพัฒนาฝีมือแรงงาน เปิดโครงการเตรียมความพร้อมช่างมืออาชีพ เพื่อก้าวสู่การรับรองความรู้ความสามารถ จัดโดยสถาบันพัฒนาฝีมือแรงงาน 22 นครศรีธรรมราช ณ ห้องประชุมแก้วกัลยา แกรนด์บอลรูม โรงแรมเมืองลิกอร์ จังหวัดนครศรีธรรมราช
นายธวัช เบญจาทิกุล อธิบดีกรมพัฒนาฝีมือแรงงาน กล่าวว่า ศาสตราจารย์ นฤมล ภิญโญสินวัฒน์ รัฐมนตรีช่วยว่าการกระทรวงแรงงาน ให้ความสําคัญกับการพัฒนาทักษะฝีมือ เพื่อยกระดับกระทรวงแรงงานเป็นกระทรวงด้านเศรษฐกิจ ภายใต้แนวคิด “สร้าง ยก ให้ รวมไทยสร้างชาติ” ขานรับนโยบายของรัฐบาลภายใต้การนําของ พลเอก ประยุทธ์ จันทร์โอชา นายกรัฐมนตรี ซึ่งกระทรวงแรงงานเป็นกระทรวงที่มีภารกิจสําคัญในการสร้างแรงงานที่ตอบโจทย์ความต้องการของภาคอุตสาหกรรม โดยอาศัยความร่วมมือกับทุกภาคส่วนที่เกี่ยวข้อง สําหรับโครงการเตรียมความพร้อมช่างมืออาชีพเพื่อก้าวสู่การรับรองความรู้ความสามารถใน 12 จังหวัดนําร่อง และครั้งนี้จัดขึ้นที่จังหวัดนครศรีธรรมราช โดยสถาบันพัฒนาฝีมือแรงงาน 22 นครศรีธรรมราช เพื่อประชาสัมพันธ์ส่งเสริมให้ทุกภาคส่วนทั้งนายจ้าง ลูกจ้าง ผู้ประกอบอาชีพ ประชาชน และผู้บริโภค ตระหนักถึงความสําคัญของการรับรองความรู้ความสามารถ ทําให้ได้รับบริการที่ดีมีคุณภาพ และได้รับความคุ้มครองความปลอดภัยในชีวิตและทรัพย์สินที่อาจเกิดอันตรายจากการทํางาน
จังหวัดนครศรีธรรมราช มุ่งเน้นส่งเสริมด้านการท่องเที่ยว ดังนั้นการดําเนินโครงการเพื่อพัฒนาทักษะที่ สพร.22 นครศรีธรรมราชดําเนินการ จึงมีเป้าหมายดําเนินการพัฒนาทักษะฝีมือให้กับแรงงานภาคการท่องเที่ยวและการบริการด้วย เช่น ภาษาอังกฤษเพื่อการสื่อสาร ภาษาจีนกลางเพื่อการบริการในโรงแรม การนวดลูกประคบด้วยน้ํามันร้อน เทคนิคการแต่งหน้า เพื่อส่งเสริมธุรกิจที่เกี่ยวเนื่องกับการท่องเที่ยว
นอกจากนี้ยังมีการพัฒนาทักษะให้กับแรงงานนอกระบบ เพื่อเพิ่มโอกาสในการประกอบอาชีพ เช่น การฝึกอบรมให้แก่ผู้สูงอายุ หลักสูตรที่จัดอบรม อาทิ การเพ้นท์ผ้าปาเต๊ะ การทําผลิตภัณฑ์จักสานจากเส้นใยสังเคราะห์ และการทําผ้ามัดย้อม หลักสูตรดังกล่าวเป็นการเพิ่มโอกาสในการเข้าถึงอาชีพของทุกกลุ่มตั้งแต่ระบบฐานราก ตามแนวทางการให้โอกาสแก่กลุ่มเปราะบางของรมช.แรงงานอีกด้วย
กิจกรรมภายในงานวันนี้ มีการจัดเสวนา หัวข้อ “การเตรียมความพร้อมช่างมืออาชีพเพื่อก้าวสู่การรับรองความรู้ความสามารถ” โดยผู้แทนสํานักพัฒนามาตรฐานและทดสอบฝีมือแรงงาน สํานักงานรับรองความรู้ความสามารถ ประธานอุตสาหกรรมจังหวัดนครศรีธรรมราช และประธานหอการค้าจังหวัดนครศรีธรรมราช การจัดนิทรรศการและกิจกรรมของหน่วยงานต่าง ๆ ได้แก่ นิทรรศการจากบริษัท อินเตอร์ฟาร์อีส วินด์ อินเตอร์เนชั่นแนล จํากัด บริษัท อีมิแน้นท์แอร์ (ประเทศไทย) จํากัด การแสดงผลิตภัณฑ์ของกลุ่มผู้ผ่านการฝึกอบรมจาก สนพ.นครราชสีมา ประกอบด้วย ผลิตภัณฑ์จักสานจากย่านลิเพา ผลิตภัณฑ์ผ้าบาติก ผลิตภัณฑ์เพ้นท์ผ้าปาเต๊ะ ผลิตภัณฑ์ผ้ามัดย้อม และผลิตภัณฑ์จากกะลามะพร้าว รวมถึงการเผยแพร่ภารกิจการพัฒนาทักษะฝีมือให้แก่แรงงานในพื้นที่จังหวัดนครศรีธรรมราชด้วย
รัฐบาลไทย-ข่าวทำเนียบรัฐบาล-มท.1 ลงพื้นที่จังหวัดแม่ฮ่องสอน มอบสมุดประจำตัวผู้ได้รับคัดเลือกให้ทำกินในชุมชนฯ (คทช.) เน้นย้ำ
วันศุกร์ที่ 25 กันยายน 2563
มท.1 ลงพื้นที่จังหวัดแม่ฮ่องสอน มอบสมุดประจําตัวผู้ได้รับคัดเลือกให้ทํากินในชุมชนฯ (คทช.) เน้นย้ํา
มท.1 ลงพื้นที่จังหวัดแม่ฮ่องสอน มอบสมุดประจําตัวผู้ได้รับคัดเลือกให้ทํากินในชุมชนฯ (คทช.) เน้นย้ํา "ต้องใช้ชีวิตและอยู่ร่วมกับป่าได้"
วันนี้ (25 ก.ย.63) เวลา 10.00 น. ที่อาคารสนามกีฬากลาง จังหวัดแม่ฮ่องสอน ต.ผาบ่อง อ.เมืองแม่ฮ่องสอน จ.แม่ฮ่องสอน พลเอก อนุพงษ์ เผ่าจินดา รัฐมนตรีว่าการกระทรวงมหาดไทย เป็นประธานเปิดโครงการประชาสัมพันธ์ให้ความรู้เกี่ยวกับการจัดที่ดินทํากินหรือที่อยู่อาศัยให้ชุมชน (คทช.) และมอบสมุดประจําตัวผู้ได้รับคัดเลือกให้ทํากินในชุมชน โครงการจัดที่ดินทํากินให้ชุมชนตามนโยบายรัฐบาลของคณะกรรมการนโยบายที่ดินแห่งชาติ (คทช.) โดยมี นายอนุชา โมกขะเวส ที่ปรึกษารัฐมนตรีว่าการกระทรวงมาดไทย นายฉัตรชัย พรหมเลิศ ปลัดกระทรวงมหาดไทย ผู้บริหารระดับสูงของกระทรวงมหาดไทย ร่วมพิธี และมี นายสุวพงศ์ กิตติภัทย์พิบูลย์ ผู้ว่าราชการจังหวัดแม่ฮ่องสอน หัวหน้าส่วนราชการในพื้นที่ กํานัน ผู้ใหญ่บ้าน ผู้บริหารองค์กรปกครองส่วนท้องถิ่น และประชาชนชาวจังหวัดแม่ฮ่องสอน รวมกว่า 1,000 คน ให้การต้อนรับ
พลเอก อนุพงษ์ เผ่าจินดา กล่าวว่า จังหวัดแม่ฮ่องสอน เป็นจังหวัดที่มีเสน่ห์ในตัว เป็นจังหวัดที่นักท่องเที่ยวให้ความสนใจเดินทางมาเยือนอย่างต่อเนื่อง และเมืองแม่ฮ่องสอนเป็นเมืองแห่งความสุข แต่ปัญหาสําคัญที่ชาวแม่ฮ่องสอนประสบมาอย่างยาวนาน คือ การใช้ประโยชน์ที่ดิน ซึ่ง รัฐบาล โดย พลเอก ประยุทธ์ จันทร์โอชา นายกรัฐมนตรี ได้เน้นย้ําและให้ความสําคัญในการจัดที่ดินทํากินให้กับประชาชนอย่างต่อเนื่อง ผ่านคณะกรรมการจัดรูปที่ดิน (คทช.) และส่วนราชการที่เกี่ยวข้อง เพื่อให้ประชาชนสามารถใช้ประโยชน์จากที่ดินในการประกอบอาชีพ ทํามาหากิน และอยู่อาศัยกับครอบครัว ซึ่งรัฐบาลจะได้เร่งดําเนินการออกเอกสารอนุญาตให้ใช้ประโยชน์ทํากินในที่ดินฯ (คทช.) ให้ได้ตามเป้าหมายอย่างเร็วที่สุด เพื่อทําให้คุณภาพชีวิตพี่น้องประชาชนดีขึ้น และได้เน้นย้ําให้พี่น้องประชาชนเรียนรู้และใช้ชีวิตอยู่ร่วมกับป่าได้ ถ้าเราทําตามกฎกติกา ช่วยกันดูแลป่าที่เหลือให้ดี อนาคตข้างหน้าพี่น้องประชาชนคนอื่นจะได้ใช้ประโยชน์ที่ดินต่อไป
นายสุวพงศ์ กิติภัทย์พิบูลย์ ผู้ว่าราชการจังหวัดแม่ฮ่องสอน กล่าวว่า จังหวัดแม่ฮ่องสอน มีพื้นที่ทั้งหมด 7,987,860.50 ไร่ จําแนกเป็น พื้นที่ป่าสมบูรณ์ จํานวน 6,958,612 ไร่ คิดเป็นร้อยละ 87.11 ของพื้นที่ทั้งจังหวัด พื้นที่ไม่มีสภาพป่า จํานวน 1,029,248.5 ไร่ คิดเป็นร้อยละ 0.13 ของพื้นที่ทั้งจังหวัด โดยพื้นที่ไม่มีสภาพป่า แบ่งเป็น พื้นที่มีเอกสารสิทธิ์ที่ดิน 105,319 ไร่ คิดเป็นร้อยละ 10.23 พื้นที่เขตปฏิรูปที่ดิน (ส.ป.ก.) 25,000 ไร่ คิดเป็นร้อยละ 2.43 พื้นที่ที่ขอใช้ประโยชน์ 45,000 ไร่ คิดเป็นร้อยละ 4.37 พื้นที่ที่ราษฎรถือครองโดยไม่ชอบด้วยกฎหมาย 853,929.5 ไร่ คิดเป็นร้อยละ 82.97 ซึ่งการจัดโครงการในวันนี้ มีวัตถุประสงค์เพื่อเป็นการประชาสัมพันธ์ให้ความรู้แก่ประชาชนผู้ได้รับการคัดเลือกให้ทํากินในเขตป่าสงวนแห่งชาติ เกี่ยวกับกระบวนการจัดที่ดินทํากินหรือที่อยู่อาศัยให้ชุมชนตามนโยบายของรัฐบาล และมอบสมุดประจําตัวแก่ผู้ได้รับอนุญาตให้ทํากินในพื้นที่ป่าสงวนแห่งชาติ จํานวน 1,300 เล่ม 1,012 ราย รวมเนื้อที่โดยประมาณ 1,388-1-31 ไร่ พื้นที่ป่าสงวนแห่งชาติ “ป่าแม่ปายฝั่งซ้าย”ในท้องที่ รวม 3 ตําบล 8 หมู่บ้าน
https://youtu.be/0kUPJhIn69k
รัฐบาลไทย-ข่าวทำเนียบรัฐบาล-EXIM BANK ออกบริการ “สินเชื่อเอ็กซิมเสริมทุนธุรกิจขนาดกลาง” เสริมสภาพคล่องผู้ประกอบธุรกิจส่งออกไซส์ M
วันศุกร์ที่ 25 กันยายน 2563
EXIM BANK ออกบริการ “สินเชื่อเอ็กซิมเสริมทุนธุรกิจขนาดกลาง” เสริมสภาพคล่องผู้ประกอบธุรกิจส่งออกไซส์ M
ธนาคารเพื่อการส่งออกและนําเข้าแห่งประเทศไทย (EXIM BANK) ออกบริการสินเชื่อเอ็กซิมเสริมทุนธุรกิจขนาดกลาง (EXIM Amazing M Credit) เป็นเงินทุนหมุนเวียนเพื่อเสริมสภาพคล่องทางธุรกิจให้แก่ผู้ประกอบธุรกิจขนาดกลางที่มีรายได้จากการขายตั้งแต่ 300-500 ล้านบาท
EXIM BANK ออกบริการ “สินเชื่อเอ็กซิมเสริมทุนธุรกิจขนาดกลาง” เสริมสภาพคล่องผู้ประกอบธุรกิจส่งออกไซส์ M
ธนาคารเพื่อการส่งออกและนําเข้าแห่งประเทศไทย (EXIM BANK) ออกบริการสินเชื่อเอ็กซิมเสริมทุนธุรกิจขนาดกลาง (EXIM Amazing M Credit) เป็นเงินทุนหมุนเวียนเพื่อเสริมสภาพคล่องทางธุรกิจให้แก่ผู้ประกอบธุรกิจขนาดกลางที่มีรายได้จากการขายตั้งแต่ 300-500 ล้านบาท วงเงินสินเชื่อสูงสุด 80 ล้านบาทต่อราย อัตราดอกเบี้ยต่ําสุด 3.75% ต่อปี (Prime Rate -2.00% ต่อปี) แถมวงเงิน Forward Contract ป้องกันความเสี่ยงด้านอัตราแลกเปลี่ยน สูงสุด 3 เท่าของวงเงินสินเชื่อ ตั้งแต่บัดนี้ถึง 31 กรกฎาคม 2564
สอบถามรายละเอียดเพิ่มเติมได้ที่ส่วนสื่อสารองค์กร ฝ่ายพัฒนาความยั่งยืนและสื่อสารองค์กร
โทร. 0 2271 3700, 0 2278 0047, 0 2617 2111 ต่อ 4120-4
EXIM Thailand Launches “EXIM Amazing M Credit” Enhancing Liquidity of Medium Entrepreneurs
Export-Import Bank of Thailand (EXIM Thailand) recently launched EXIM Amazing M Credit, a revolving credit facility to enhance liquidity of medium entrepreneurs with sales income ranging from 300-500 million baht with a maximum credit line of 80 million baht per entrepreneur and a minimum interest rate of 3.75% per annum (prime rate -2.00% per annum), in conjunction with a foreign exchange forward contract facility of up to 3 times the credit facility. Approval period from today until July 31, 2021.
For further information, please contact Sustainable Development and Corporate Communication Department
Tel. 0 2271 3700, 0 2278 0047, 0 2617 2111 ext. 4120-4
รัฐบาลไทย-ข่าวทำเนียบรัฐบาล-สถานบริการสาธารณสุขที่ได้รับผลกระทบจาก “พายุโนอึล” เปิดให้บริการได้ตามปกติ
วันอาทิตย์ที่ 20 กันยายน 2563
สถานบริการสาธารณสุขที่ได้รับผลกระทบจาก “พายุโนอึล” เปิดให้บริการได้ตามปกติ
กระทรวงสาธารณสุข ให้สถานพยาบาลทุกแห่งดูแลประชาชนที่ได้รับผลกระทบจากน้ําท่วม น้ําป่าไหลหลาก  แนะนําป้องกันโรคที่มากับน้ําท่วม และหลังน้ําลด ส่วนสถานพยาบาลที่ได้รับผลกระทบ สามารถเปิดบริการได้ปกติ
กระทรวงสาธารณสุข ให้สถานพยาบาลทุกแห่งดูแลประชาชนที่ได้รับผลกระทบจากน้ําท่วม น้ําป่าไหลหลาก แนะนําป้องกันโรคที่มากับน้ําท่วม และหลังน้ําลด ส่วนสถานพยาบาลที่ได้รับผลกระทบ สามารถเปิดบริการได้ปกติ
วันนี้ (20 กันยายน 2563) นายแพทย์สุขุม กาญจนพิมาย ปลัดกระทรวงสาธารณสุข ให้สัมภาษณ์ว่า จากผลกระทบพายุโซนร้อน “โนอึล” ส่งผลให้หลายพื้นที่น้ําท่วมฉับพลัน น้ําป่าไหลหลาก กระทรวงสาธารณสุขพร้อมสนับสนุนงบประมาณ ยาและเวชภัณฑ์ ล่าสุดได้สั่งการให้กองสาธารณสุขฉุกเฉิน จัดส่งชุดยาปฐมพยาบาลเบื้องต้น จํานวนกว่า 20,000 ชุด ให้กับผู้ประสบภัยใน 11 จังหวัด ได้แก่ อุบลราชธานี สงขลา นครพนม ตาก ปราจีนบุรี นครปฐม มุกดาหาร นราธิวาส ฉะเชิงเทรา ร้อยเอ็ด และบึงกาฬ และกําชับส่งเจ้าหน้าที่สาธารณสุข ออกเยี่ยมบ้านดูแลผู้ที่ได้รับผลกระทบ โดยเฉพาะผู้ป่วยโรคเรื้อรัง เด็กเล็ก หญิงตั้งครรภ์ และให้คําแนะนําประชาชนป้องกันโรคที่มากับน้ําท่วมและหลังน้ําลด อาทิ โรคไข้หวัด ไข้หวัดใหญ่ อุจจาระร่วง โรคฉี่หนู ไข้เลือดออก
สําหรับสถานบริการสาธารณสุข ได้รับรายงานว่ามีโรงพยาบาล 5 แห่ง โรงพยาบาลส่งเสริมสุขภาพตําบล 11 แห่ง และสํานักงานสาธารณสุขอําเภอ 2 แห่ง ได้รับผลกระทบ เช่น น้ําท่วมชั้นล่างอาคาร น้ําท่วมขังพื้นที่โดยรอบ ต้นไม้ล้มทับรั้ว บ้านพัก อาคาร สิ่งของเสียหาย ขณะนี้ สถานการณ์เข้าสู่ภาวะปกติสามารถเปิดให้บริการได้
“ขอให้ประชาชนดูแลสุขภาพ รักษาร่างกายให้อบอุ่น หากป่วยเป็นไข้หวัด มีอาการไข้ ไอ เจ็บคอ มีน้ํามูก ควรใส่หน้ากากอนามัย เพื่อป้องกันการแพร่เชื้อให้คนในครอบครัวและบุคคลอื่น ๆ และรีบไปพบแพทย์ที่สถานพยาบาลใกล้บ้าน” นายแพทย์สุขุมกล่าว
**************************************20 กันยายน 2563
รัฐบาลไทย-ข่าวทำเนียบรัฐบาล-นายกรัฐมนตรี ขอบคุณทุกฝ่ายที่ทำให้สถานการณ์เป็นไปด้วยความเรียบร้อย
วันอาทิตย์ที่ 20 กันยายน 2563
นายกรัฐมนตรี ขอบคุณทุกฝ่ายที่ทําให้สถานการณ์เป็นไปด้วยความเรียบร้อย
นายกรัฐมนตรี ขอบคุณทุกฝ่ายที่ทําให้สถานการณ์เป็นไปด้วยความเรียบร้อย
นายอนุชา บูรพชัยศรี โฆษกประจําสํานักนายกรัฐมนตรี เปิดเผยว่าพล.อ.ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม แสดงความขอบคุณ เจ้าหน้าที่ และประชาชนทุกคน ที่ช่วยกันทําให้สถานการณ์เป็นไปด้วยความเรียบร้อย โดยเจ้าหน้าที่ได้ให้ความสําคัญต่อการดูแลความปลอดภัยของผู้ชุมนุมเป็นอย่างดี นอกจากนี้ เจ้าหน้าที่และประชาชนได้หลีกเลี่ยงการเผชิญหน้าและการยั่วยุ เพื่อไม่ให้เกิดความตึงเครียดโดยไม่จําเป็น
ทั้งนี้ รัฐบาลมีความมุ่งหวังให้ประชาชน มีสิทธิในการแสดงออกได้อย่างเต็มที่ภายใต้รัฐธรรมนูญและในกรอบของกฎหมาย
ในขณะเดียวกัน ท่านนายกรัฐมนตรี ขอให้คนไทยทุกคน ร่วมมือร่วมใจ ฟันฝ่าอุปสรรคต่างๆ เพื่อให้ความท้าทายที่เรากําลังเผชิญอยู่ สามารถดําเนินการให้ผ่านพ้นไปด้วยความสําเร็จด้วยดีด้วยกัน
-------------------------
รัฐบาลไทย-ข่าวทำเนียบรัฐบาล-นรม.และรมว.กห. ขอบคุณทุกฝ่ายร่วมดูแลการชุมนุม ยันรัฐบาลพร้อมรับฟังและแก้ปัญหาไปด้วยกัน
วันอาทิตย์ที่ 20 กันยายน 2563
นรม.และรมว.กห. ขอบคุณทุกฝ่ายร่วมดูแลการชุมนุม ยันรัฐบาลพร้อมรับฟังและแก้ปัญหาไปด้วยกัน
พล.ท.คงชีพ ตันตระวาณิชย์ โฆษก กห. เปิดเผยว่า พล.อ.ประยุทธ์ จันทร์โอชา นรม.และรมว.กห.ได้กล่าวชื่นชมและแสดงความขอบคุณเจ้าหน้าที่ทุกฝ่าย โดยเฉพาะเจ้าหน้าที่ตํารวจ ที่ร่วมดูแลการชุมนุมให้เป็นไปด้วยความเรียบร้อยและปลอดภัยร่วมกันในภาพรวม
พร้อมทั้งขอขอบคุณกลุ่มผู้ชุมนุมและประชาชนทุกคน ที่ต่างเรียนรู้บทเรียนและประสบการณ์การชุมนุมในอดีตที่ผ่านมาร่วมกันด้วยความเข้าใจ โดยไม่มีปัญหาการกระทบกระทั่งและใช้ความรุนแรงต่อกัน
พร้อมยืนยันว่า รัฐบาลรับทราบและพร้อมรับฟังความคิดเห็นจากทุกพื้นที่การแสดงออกของทุกฝ่าย และมีความจริงใจที่จะร่วมผลักดันการแก้ปัญหาร่วมกันอย่างสร้างสรรค์ ผ่านกลไกตามวิถีประชาธิปไตยที่เราต่างยึดมั่น โดยเฉพาะปัญหาที่มีความละเอียดอ่อนในสภาพแวดล้อมของประเทศปัจจุบัน ที่เราต่างมีความกังวลกับปัญหาเร่งด่วนร่วมกัน ทั้งจากปัญหาโรคระบาด เศรษฐกิจ และภัยจากธรรมชาติ ซึ่งเราจําเป็นต้องเป็นหนึ่งเดียวกัน รวมใจไทยขับเคลื่อนแก้ปัญหาไปด้วยกัน